Kjell Ola Dahl

Kjell Ola Dahl (født 4. februar 1958 på Gjøvik) er en norsk forfatter. Dahl er utdannet cand.mag. med fagene psykologi, juss og bedriftsøkonomi. 
Dahl vokste opp på Gjøvik, siden i Kristiansand, Oslo og Bærum. Dahls far var journalist og senere informasjonsarbeider i næringslivet. Etter examen artium på Eikeli videregående skole i 1977, studerte Dahl psykologi på Universitetet i Oslo. 
Dahl arbeidet som lærer og rådgiver på Askim videregående skole da han debuterte litterært i 1993 med kriminalromanen Dødens investeringer. Dette var første bok i serien om politietterforskerne Gunnarstranda og Frølich. Denne serien  er oversatt til flere språk. I enkelte land (for eksempel Storbritannia, USA, Canada og Spania) brukes forfatternavnet K.O. Dahl. Dahls romaner Lindeman & Sachs og Lindemans tivoli er en familiekrønike fra nær fortid om norsk næringsliv og finanshistorie. Dahls bok Siste skygge av tvil er dramatisert for NRK radio.
For boken Assistenten ble Kjell Ola Dahl nominert til Sølvkniven 2021.
Dahl har samarbeidet med filmregissøren Hisham Zaman. Samarbeidet har resultert i to spillefilmer, Vinterland og Før snøen faller.


== Bibliografi ==


=== Romaner og fortellinger ===
Dødens investeringer – kriminalroman (1993)
Seksognitti – kriminalroman (1994)
Miniatyren – kriminalroman (1996)
Siste skygge av tvil – kriminalroman (1998)
En liten gyllen ring – kriminalroman (2000)
Mannen i vinduet – kriminalroman (2001)
Gjensynsgleder – love stories – noveller (2002)
Lille tambur – kriminalroman (2003)
Den fjerde raneren – kriminalroman (2005)
Lindeman & Sachs – roman (2006)
Svart engel – kriminalroman (2007)
Lindemans tivoli – roman (2008)
Kvinnen i plast – kriminalroman (2010)
Isbaderen – kriminalroman (2011)
Kureren – kriminalroman (2015)


=== Bidrag i antologier ===
Hunden – Novelle i samlingen Mistanken brer seg – Red. Astrid De Vibe og Irene Engelstad, Gyldendal forlag (1997)
Døden tar telefon– Novelle i samlingen De nye krimheltene – Red. Nils Nordberg, Gyldendal forlag (2002)
Helt ubegripelig – Novelle i samlingen Forbuden frukt, Gyldendal forlag (2002)
Kua – Novelle i samlingen Ingenting å skrive hjem om – Red. Lars Lenth, Kagge Forlag (2002)
Vidvinkel – Novelle i samlingen Den skandinaviske gullrekka Gyldendal forlag (2012)
Haikere – Novelle i samlingen Årets påskekrim forlaget Cappelen Damm (2012)


=== Sakprosa ===
Sporløst forsvunnet – dokumentarbok i samarbeid med Ola Thune Kagge Forlag  (2001)
Venezia – forfatterens guide– reisebok, Spartacus forlag (2004). Boken er illustrert med fotografier av Oddleiv Apneseth
Forsvarerens kriminalfortellende behov – essay i samlingen Folkefiende? 70 år med Staff (2004)
Fortellingen om Bill Gates – Barnebok Kagge Forlag (2009)
Dødens seilas – Scandinavian Star og gåtene – dokumentarbok om katastrofen på passasjerfergen Scandinavian Star 7. april 1990, Pax forlag (2012)
Scandinavian Star - Katastrofen og skandalene, Pax forlag, 2017


== Filmmanuskripter ==
Vinterland  skrevet sammen med Hisham Zaman (2007)
Før snøen faller skrevet sammen med Hisham Zaman (2013)


== Priser ==
Rivertonprisen 2000 for En liten gyllen ring
Rivertonprisen 2015 for Kureren


== Referanser ==


== Kilder ==
Presentasjon av Kjell Ola Dahl i Forfatterkatalogen på Forfattersentrums nettsider


== Eksterne lenker ==
(no) Offisielt nettsted 
(en) Kjell Ola Dahl – kategori av bilder, video eller lyd på Commons 
(en) Kjell Ola Dahl på Internet Movie Database 
(sv) Kjell Ola Dahl i Svensk Filmdatabas 
(fr) Kjell Ola Dahl på Allociné 
(en) Kjell Ola Dahl på AllMovie 
(en) Kjell Ola Dahl hos The Movie Database 
(no) Kjell Ola Dahls blogg
(no) Kjell Ola Dahls hjemmeside
(no) Kjell Ola Dahl i NRK Forfatter
(no) Kjell Ola Dahl i Aftenposten Alex
(no) Intervju med Kjell Ola Dahl i Bokprogrammet (2012) NRK
(no) Digitaliserte bøker av Kjell Ola Dahl i Nasjonalbiblioteket